Een baan van N1 gesluit | Netwerk24
10 April 2019 06:40
Die N1 naby Drie Susters is deels gesluit in die rigting van Beaufort-Wes (suidwaarts) in die Wes-Kaap nadat drie vragmotors vroeg Woensdagoggend in 'n botsing betrokke was.
Kenny Africa, Wes-Kaapse verkeershoof, sê die botsing het sowat 10 km buite Drie Susters gebeur en een baan is toegemaak. 'n Stop-ry-stelsel is in plek gestel.
"Niemand is in die ongeluk beseer nie."
Africa sê daar was ook 'n tweede ongeluk op die N1 buite Drie Susters in die rigting van Richmond (noord) nadat 'n taxibestuurder beheer oor die voertuig verloor het.